Sveitamarkaður verður haldinn á Landbúnaðarsýningunni Hellu frá föstudeginum 22. til sunnudagsins 24. ágúst * . Í boði er allt að 300 fermetra svæði undir markaðinn sem haldinn verður í stóru tjaldi á steyptu plani fyrir ofan reiðhöllina á Hellu , en í sama tjaldi verða veitingar seldar . Markaðurinn er hugsaður sem staður þar sem einstaklingar og félagasamtök geta selt heimagerðar afurðir og / eða handverk . Hverjum aðila stendur til boða 8 fermetra svæði gegn þrjúþúsund króna skráningargjaldi sem gildir alla dagana . Hver getur síðan hreiðrað um sig og hannað sitt svæði að vild en rafmagn er á staðnum . Sé um sölu á matvöru að ræða þurfa ílát undir vörurnar að vera snyrtilegar . Ekki er skylda að merkja hverja pakkningu sem matvaran er í en starfsmaður sem selur vöruna þarf að geta sagt nákvæmlega hvað er í vörunni ef að er spurt . Tekið er á móti skráningum hjá Hrafnhildi Baldursdóttur í síma 480 1803 eða netfangi hrafnhildur@bssl.is * Opnunartími sýningarinnar er : Föstudaginn 22. ágúst kl. 14:00 - 18:00 . Laugardaginn 23. ágúst kl 12:00 - 18:00 . Sunnudaginn 24. ágúst kl. 12:00 - 18:00 Myndin er frá sveitamarkaðinum í Dalsseli þar sem rabbabari og háleistar voru í boði . Ljósmynd : Guðrún Tryggvadóttir .